Document ID: 31999R1594

KOMISSION ASETUS (EY) N:o 1594/1999,
annettu 20 päivänä heinäkuuta 1999,
erään rehujen lisäaineen hyväksymisedellytysten muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muuttettuna asetuksella (EY) N:o 1411/1999(2), ja erityisesti sen 9 j artiklan ja 3 artiklan,
sekä katsoo, että
1) liittymisasiakirjan liitteessä XV olevan VII kohdan E alakohdan 1 alakohdan 4 alakohdan toisen luetelmakohdan kolmannessa alaluetelmakohdassa Ruotsille annetaan lupa pitää voimassa 31 päivään joulukuuta 1997 asti kansallinen lainsäädäntönsä, jossa rajoitetaan muurahaishapon (E236) käyttöä rehujen lisäaineena,
2) Ruotsin kuningaskunnan edellytettiin edellä mainitun asiakirjan liitteessä XV vahvistettujen määräysten mukaisesti liittyvän yhteisön lainsäädännön mukauttamista koskevaan pyyntöönsä edellä tarkoitetun lisäaineen osalta yksityiskohtaisen tieteellisen perustelun,
3) Ruotsi toimitti perustelunsa 27 päivänä kesäkuuta ja 9 päivänä joulukuuta 1997,
4) komission on tehtävä päätös Ruotsin kuningaskunnan esittämästä muurahaishappoa koskevasta mukauttamispyynnöstä,
5) vaikuttaa aiheelliselta täydentää kyseisen säilöntäaineen hyväksymisedellytyksiä,
6) muurahaishapon käyttäjälle olisi ilmoitettava, että kostean käsittelemättömän viljan aerobisessa happosäilönnässä on kiellettyä käyttää muurahaishappoa yksin tai yhdessä muiden happojen kanssa silloin, kun sen osuus on yli puolet seoksesta, koska tietyissä olosuhteissa tällainen käyttö voi johtaa korkeisiin aflatoksiinipitoisuuksiin, ja
7) tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan "säilöntäaineisiin" kuuluvan lisäaineen E236 "muurahaishappo" hyväksymisedellytykset direktiivin 70/524/ETY mukaisesti tämän asetuksen liitteessä esitetyillä edellytyksillä.
2 artikla
Poiketen siitä, mitä 1 artiklassa säädetään, enen 1 päivää syyskuuta 1999 liikkeeseen laskettu muurahaishappo, jonka päällysmerkinnät eivät ole tämän asetuksen mukaiset, voi olla liikkeessä 31 päivään joulukuuta 1999 asti.
3 artikla
Tämä asetus tuleee voimaan 1 päivänä syyskuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1999.

Labels: 0
17
6